
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1268 


19 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κριτηρίων, προϋποθέσεων, δικαιολογητι- 
κών, διαδικασίας και κάθε άλλης λεπτομέρειας για 
έγκριση σκοπιμότητας και χορήγηση άδειας ίδρυ¬ 


σης και άδειας λειτουργίας Μονάδων Ψυχικής 
Υγείας στον Ιδιωτικό Κερδοσκοπικό και μη Κερδο¬ 
σκοπικό Τομέα. 1 

Απαγόρευση κυνηγίου περιορισμένης χρονικής διάρ¬ 
κειας στην περιοχή του Δ.Δ. Κουρεμαδίου και Λί¬ 
στας του Δήμου Φιλιατών Ν. Θεσπρωτίας. 2 


ΑΠΟΦΑΣΕΙ Σ 

Αριθ. Υ5β/οικ. 1962 (1) 

Καθορισμός κριτηρίων, προϋποθέσεων, δικαιολογητι- 
κών, διαδικασίας και κάθε άλλης λεπτομέρειας για 
έγκριση σκοπιμότητας και χορήγηση άδειας ίδρυσης 
και άδειας λειτουργίας Μονάδων Ψυχικής Υγείας στον 
Ιδιωτικό Κερδοσκοπικό και μη Κερδοσκοπικό Τομέα. 

Η ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2716/1999 (ΦΕΚ 96/Α717.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

2. Τις διατάξεις του Π.Δ. 95/2000 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως διορθώθηκε στο ΦΕΚ 123/Α'/24.4.2000. 

3. Την αρ. 2850/18-4-2000 κοινή Απόφαση του Πρωθυ¬ 
πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (Φ.Ε.Κ. 
565/τ. Β/20-4-2000). 

4. Το πρακτικό της ομάδας εργασίας που συγκροτήθη¬ 
κε με την αριθμ. Δ1α/οικ.11446/7.6.99 απόφαση του 
Υπουργού Υγείας και Πρόνοιας «για τον καθορισμό των 
προϋποθέσεων, των δικαιολογητικών, της διαδικασίας 
για τη χορήγηση άδειας ίδρυσης και λειτουργίας των Μο¬ 
νάδων Ψυχικής Υγείας των φυσικών και νομικών προσώ¬ 
πων ιδιωτικού δικαίου κερδοσκοπικού ή μη χαρακτήρα» . 


5. Τις διατάξεις της παρ. 2 του άρθρου 1 του Ν. 
2469/97 (Φ.Ε.Κ. 38/Α797) και το γεγονός ότι από τις δια¬ 
τάξεις της απόφασης αυτής δεν προκαλείται πρόσθετη 
δαπάνη σε βάρος του Κρατικού προϋπολογισμού, απο¬ 
φασίζουμε: 

Άρθρο 1. 

Άδεια ίδρυσης Μονάδας Ψυχικής Υγείας. 

1. Για τη χορήγηση άδειας ίδρυσης κάθε Μονάδας Ψυ¬ 
χικής Υγείας των αναφερομένων στο άρθρο 11 παρ. 1 του 
Ν. 2716/99 Μονάδων Ψυχικής Υγείας από φυσικά ή νομι¬ 
κά πρόσωπα ιδιωτικού δικαίου κερδοσκοπικού ή μη χα¬ 
ρακτήρα απαιτείται αίτηση του ενδιαφερομένου φορέα 
για κάθε προτεινόμενη Μονάδα Ψυχικής Υγείας, η οποία 
συνοδεύεται από όλατα απαιτούμενα δικαιολογητικάτου 
άρθρου 4 της παρούσας. Η πλήρης αίτηση υποβάλλεται 
στην Δ/νση Ψυχικής Υγείας του Υπουργείου Υγείας και 
Πρόνοιας και κοινοποιείται στηνΤομεακή Επιτροπή Ψυχι¬ 
κής Υγείας της περιοχής λειτουργίας της προτεινόμενης 
Μονάδας. 

2. Της χορήγησης άδειας ίδρυσης προηγείται η έκδοση 
απόφασης σκοπιμότητας. Η Τομεακή Επιτροπή Ψυχικής 
Υγείας (ΤΕΨΥ) της περιοχής λειτουργίας της προτεινόμε- 
νης Μονάδας Ψυχικής Υγείας οφείλει, εντός διμήνου από 
της παραλαβής της αίτησης άδειας ίδρυσης, να γνωμο- 
δοτήσει αιτιολογημένα για την σκοπιμότητα ίδρυσης και 
λειτουργίας της προτεινόμενης Μονάδας Ψυχικής Υγείας 
ή Προγράμματος. Εφόσον παρέλθει άπρακτη η δίμηνη 
προθεσμία, το Υπουργείο Υγείας και Πρόνοιας προχωρεί 
στην έκδοση απόφασης σκοπιμότητας ή σε αιτιολογημέ¬ 
νη άρνηση χορήγησης, εντός τετραμήνου το αργότερο 
από την ημερομηνία υποβολής της αίτησης. Αντίγραφο 
της απόφασης του Υπουργείου Υγείας και Πρόνοιας κοι¬ 
νοποιείται στον Πρόεδρο της Τομεακής Επιτροπής Ψυχι¬ 
κής Υγείας (Τ.Ε.Ψ.Υ.) 

3. Στις περιπτώσεις άρνησης χορήγησης άδειας ίδρυ¬ 
σης, το Υπουργείο Υγείας και Πρόνοιας μπορεί να προ¬ 
τείνει στον αιτούντα φορέα την ίδρυση ομοειδούς Μονά¬ 
δας σε άλλο Τομέα Ψυχικής Υγείας που εκτιμά ότι υπάρ¬ 
χει αντίστοιχη ή συναφής αναγκαιότητα. 

4. Η υποβολή των αιτήσεων πραγματοποιείται το πρώτο 
μήνα κάθε τετραμήνου κάθε έτους συνολικά για όλους 
τους Τομείς Ψυχικής Υγείας της χώρας, εκτός από την 
πρώτη εφαρμογή, που δύναται να είναι αμέσως μετά την 
δημοσίευση της παρούσας. 

Άρθρο 2 

Κριτήρια απόφασης σκοπιμότητας 

Για την έκδοση της απόφασης σκοπιμότητας συνυπο¬ 
λογίζονται τα ακόλουθα κριτήρια: 

α. Τα πληθυσμιακά και επιδημιολογικά στοιχεία της πε¬ 
ριοχής ίδρυσης της προτεινόμενης μονάδας, από τα 
οποία να προκύπτουν οι ανάγκες της περιοχής σε Μονά¬ 
δες Ψυχικής Υγείας, 

β. Η υπάρχουσα υποδομή σε ανάλογες Μονάδες Ψυχι¬ 
κής Υγείας και ο βαθμός κάλυψης τωντοπικών αναγκών. 

γ. Η ένταξη της προτεινόμενης μονάδας στον γενικότε¬ 
ρο σχεδίασμά του Υπουργείου Υγείας και Πρόνοιας για 
την ανάπτυξη υπηρεσιών Ψυχικής Υγείας στην περιοχή. 

δ. Η δυνατότητα λειτουργικής διασύνδεσης της προτει- 
νόμενης Μονάδος με τις ήδη λειτουργούσες Υπηρεσίες 
Ψυχικής Υγείας της περιοχής. 

ε. Ειδικότερα για τις Κινητές Μονάδες Ψυχικής Υγείας 
(Κ.Μ.Ψ.Υ), η γεωγραφική διαμόρφωση της περιοχής, η 
διασπορά του πληθυσμού και οι συγκοινωνιακές συνθή¬ 
κες. 

στ. Η τήρηση των γενικών αρχών και κατευθύνσεων του 
άρθρου 1 του Ν. 2716/99 για την παροχή υπηρεσιών Ψυ¬ 
χικής Υγείας. 

Άρθρο 3 

Προϋποθέσεις για τη χορήγηση άδειας ίδρυσης 

Οι προϋποθέσεις για τη χορήγηση άδειας ίδρυσης Μο¬ 
νάδας Ψυχικής Υγείας, κατά το άρθρο 11 του Ν. 2716/99, 
είναι οι εξής: 

1. Να υπάρχει αίτηση του ενδιαφερομένου για άδεια 
ίδρυσης Μονάδας Ψυχικής Υγείας . 

2. Να έχει ολοκληρωμένη και εμπεριστατωμένη πρότα¬ 
ση στην οποία πρέπει απαραιτήτως να αναφέρονται: 

α. Οι στόχοι της προτεινόμενης μονάδας, 
β. Η ομάδα ασθενών στους οποίους παρέχει η Μονάδα 
Ψυχικής Υγείας τις υπηρεσίες της. 
γ. Τα μέσα για την επίτευξη των αναφερομένων στόχων, 
δ. Η σύνθεση του προσωπικού της μονάδας, 
ε. Η διαδικασία παρακολούθησης και αξιολόγησης του 
έργου της μονάδας, 

στ. Ο προϋπολογισμός και οι πηγές χρηματοδότησης 
για την ίδρυση και λειτουργία της προτεινόμενης Μονά¬ 
δας Ψυχικής Υγείας. 

ζ. Ο τρόπος λειτουργικής διασύνδεσης της υπό ίδρυση 
μονάδας με τις ήδη λειτουργούσες υπηρεσίες Ψυχικής 
Υγείας της περιοχής. 

3. Να έχει οριστεί ο Επιστημονικός Υπεύθυνος της 
προτεινόμενης Μονάδας, ο οποίος πρέπει να διαθέτει 
τεκμηριωμένη εμπειρία τουλάχιστον δύο χρόνων στην 
διεύθυνση εξωνοσοκομειακών Μονάδων Ψυχικής Υγεί¬ 
ας ή Μονάδων και Προγραμμάτων ψυχοκοινωνικής απο¬ 
κατάστασης και επαγγελματικής επανένταξης ή τουλά¬ 
χιστον δετή εργασιακή εμπειρία σε ανάλογες Μονάδες. 
Ειδικά γιατις Κινητές Μονάδες Ψυχικής Υγείας (ΚΜΨΥ), 
ο Επιστημονικά Υπεύθυνος, πρέπει να είναι ψυχίατρος 
με δετή τουλάχιστον κλινική εμπειρία σε Κέντρα Ψυχι¬ 
κής Υγείας (ΚΨΥ), ή 2ετή εργασιακή εμπειρία σε Κινητή 
Μονάδα. 


Άρθρο 4 

Δικαιολογητικά για τη χορήγηση άδειας ίδρυσης 

1. Για την χορήγηση άδειας ίδρυσης Μονάδας Ψυχικής 
Υγείας απαιτείται: 

α. Η υποβολή αίτησης του άρθρου 3 παρ. 1 της παρού¬ 
σας. 

β. Η κατάθεση ολοκληρωμέης και εμπεριστατωμένης 
πρότασης στην οποία περιέχονται απαραιτήτως όλα τα 
αναφερόμενα στην παρ. 2 του άρθρου 3 της παρούσας. 

γ. Υπεύθυνη δήλωση του Ν. 1699/86 στην οποία ο εν¬ 
διαφερόμενος φορέας δηλώνει ότι αποδέχεται πλήρως 
την ένταξη της προτεινόμενης Μονάδας Ψυχικής Υγείας 
στον αντίστοιχο Τομέα Ψυχικής Υγείας σύμφωνα με την 
παρ.1 του άρθρου 11 του Ν. 2716/99. 

δ. Βιογραφικό σημείωμα του Επιστημονικού Υπευθύ¬ 
νου της Μονάδας από το οποίο να τεκμηριώνεται η εργα¬ 
σιακή εμπειρία που απαιτείται για την υπό ίδρυση Μονά¬ 
δα σύμφωνα με την προϋπόθεση 3, άρθρο 3, της παρού¬ 
σας. 

ε. Προκειμένου για φυσικό πρόσωπο που υποβάλλειτην 
αίτηση, βιογραφικό σημείωμα με εκτεταμένη αναφορά 
στην επαγγελματική δραστηριότητα και την εμπειρία του 
αιτούντος στη λειτουργία αναλογών Μονάδων. 

στ. Προκειμένου για νομικό πρόσωπο, χαρακτηριστικά 
(προφίλ) του φορέα, αντίγραφο καταστατικού λειτουρ¬ 
γίας του καθώς και τελευταία σύνθεση του Διοικητικού 
Συμβουλίου του. 

ζ. Πλήρες αντίγραφο ποινικού μητρώου και πιστοποιητικό 
εισαγγελικής αρχής περί μη δίωξης για τα φυσικά πρόσωπα 
ή τους νόμιμους εκπροσώπους και τους διαχειριστές. 

η. Υπεύθυνη δήλωση προκειμένου για νομικά πρόσωπα 
ότι οι νόμιμοι εκπρόσωποι, οι διαχειριστές και τα μέλη του 
Διοικητικού Συμβουλίου των νομικών προσώπων δεν 
εμπίπτουν στις απαγορεύσεις του εδαφίου 2 της παρα¬ 
γράφου δτου άρθρου 11 του Ν. 2716/99. 

θ. Βεβαίωση μη πτώχευσης και μη λύσης του νομικού 
προσώπου εφόσον πρόκειται για νομικά πρόσωπα. 

2. Κατά την εξέταση της αίτησης για τη χορήγηση άδει¬ 
ας ίδρυσης από την Διεύθυνση Ψυχικής Υγείας του 
Υπουργείου Υγείας και Πρόνοιας συνεκτιμάται η τυχόν 
εμπειρία του αιτούντος φορέα ή των φυσικών προσώπων 
στη λειτουργία αναλογών Μονάδων Ψυχικής Υγείας ή τη 
λειτουργία γενικότερα εξωνοσοκομειακών μονάδων Ψυ¬ 
χικής Υγείας και προγραμμάτων ψυχοκοινωνικής αποκα¬ 
τάστασης και επαγγελματικής επανένταξης. 

3. Η Διεύθυνση Ψυχικής Υγείας του Υπουργείου Υγείας 
και Πρόνοιας δύναται να ζητήσει διευκρινιστικά στοιχεία 
για την υποβληθείσα πρόταση, τα οποία οφείλει ο φορέ¬ 
ας που υποβάλλειτην αίτηση να προσκομίσει εντός διμή- 
νου. Σε αντίθετη περίπτωση απορρίπτεται η αίτηση χορή¬ 
γησης άδειας ίδρυσης. 

Άρθρο δ 

Χορήγηση άδειας ίδρυσης 

1. Εντός τριμήνου από την έκδοση της απόφασης σκο¬ 
πιμότητας η Διεύθυνση Ψυχικής Υγείας του Υπουργείου 
Υγείας και Πρόνοιας αξιολογεί την υποβληθείσα πρότα¬ 
ση, εξετάζει αν πληρούνται οι προϋποθέσεις για τη χορή¬ 
γηση άδειας ίδρυσης και εκδίδει την άδεια ίδρυσης της 
προτεινόμενης Μονάδας Ψυχικής Υγείας. 

2. Εξαιρούνται οι Κινητές Μονάδες Ψυχικής Υγείας που 

ήδη λειτουργούν, κατά την έκδοση της παρούσας, από 
Ν.Π.Ι.Δ. μη κερδοσκοπικού χαρακτήρα, για τις οποίες 
απαιτείται μόνο άδεια λειτουργίας κατά τα οριζόμενα 
στηνπαρ.6, του άρθρου 11 του Ν. 2716. 

3. Με την άδεια ίδρυσης χορηγείται στον ενδιαφερόμε¬ 
νο φορέα το σύνολο των υπουργικών αποφάσεων, που 
καθορίζουν τον τρόπο οργάνωσης και λειτουργίας, την 
κτιριακή υποδομή, τον αναγκαίο εξοπλισμό, την σύνθεση 
του προσωπικού και κάθε άλλη λεπτομέρεια της λειτουρ¬ 
γίας της προτεινόμενης μονάδας. 

Άρθρο 6 

Άδεια λειτουργίας Μονάδων Ψυχικής Υγείας. 

1. Εντός ενός έτους από τη χορήγηση της άδειας ίδρυ¬ 
σης ο ενδιαφερόμενος φορέας οφείλει να καταθέσει αί¬ 
τηση με τα απαραίτητα δικαιολογητικά για τη χορήγηση 
άδειας λειτουργίας. 

Άρθρο 7 

Προϋποθέσεις για τη χορήγηση άδειας λειτουργίας 

Για τη χορήγηση, κατά το άρθρο 11 του Ν. 2716/99, 
άδειας λειτουργίας απαιτείται να πληρούνται οι εξής προ¬ 
ϋποθέσεις: 

1. Να περιγράφονται αναλυτικά οι στόχοι της υπό λει¬ 
τουργία μονάδας, του προγράμματος καιτα μέσα για την 
επίτευξη των στόχων αυτών, καθώς και το χρονοδιά¬ 
γραμμα για την επίτευξή τους. Από την περιγραφή πρέ¬ 
πει να τεκμηριώνονται οι δραστηριότητες της Ψυχοκοι- 
νωνικής Αποκατάστασης και της Κοινωνικής και Επαγ¬ 
γελματικής Επανένταξης. Προκειμένου για τις Κινητές 
Μονάδες Ψυχικής Υγείας (ΚΜΨΥ) πρέπει να περιγράφο- 
νται οι ειδικότερες δραστηριότητες της Κινητής Μονά¬ 
δας, όπως αυτές προβλέπονται στην απόφαση του 
Υπουργού Υγείας και Πρόνοιας που αφορά τη στελέχω- 
ση και τον τρόπο οργάνωσης και λειτουργίας αυτών των 
Μονάδων. 

2. Να επιβεβαιώνεται ο ορισμός του Επιστημονικού 
Υπευθύνου με τα συγκεκριμένα προσόντα που περιγρά- 
φονται στις προϋποθέσεις για την χορήγηση άδειας ίδρυ¬ 
σης Μονάδων Ψυχικής Υγείας (άρθρο 3, παρ. 3 της πα¬ 
ρούσας). 

3. Να καθορίζεται η σύνθεση του προσωπικού που θα 
απασχοληθεί στη Μονάδα σύμφωνα με τις Υπουργικές 
Αποφάσεις, κατ’ εφαρμογή των διατάξεωντου Ν. 2716/99. 
Το 1/3 τουλάχιστον του προσωπικού οφείλει να έχει απο¬ 
δεδειγμένη εργασιακή εμπειρία τουλάχιστον 6 μηνών σε 
εξωνοσοκομειακές Μονάδες Ψυχικής Υγείας ή Μονάδες 
και Προγράμματα Ψυχοκοινωνικής Αποκατάστασης και 
Επαγγελματικής Επανένταξης. 

4. Να εξασφαλίζεται η ανάλογη κτιριακή υποδομή για 
την υπό λειτουργία Μονάδα, καθώς και ο εξοπλισμός της, 
σύμφωνα με τις προδιαγραφές που θα καθορισθούν με 
ανάλογη Υπουργική Απόφαση. 

5. Να είναι ανεξάρτητη ή θα καθορισθεί ανάλογα κτι- 
ριακή υποδομή των οικοτροφείων, ξενώνων, προστατευ- 
μένων διαμερισμάτων και κέντρων ημέρας από μονάδες 
νοσηλείας. Οι ανωτέρω Μονάδες Ψυχικής Υγείας οφεί¬ 
λουν να έχουν άμεση γειτνίαση με την κοινότητα. 

6. Να προσδιορίζονται αναλυτικά οι οικονομικοί πόροι 
και οι πηγές χρηματοδότησης της υπό λειτουργία Μονά¬ 
δας Ψυχικής Υγείας. 


Άρθρο 8 

Δικαιολογητικά για τη χορήγηση άδειας λειτουργίας 

Γιατη χορήγηση άδειας λειτουργίας Μονάδας Ψυχικής 
Υγείας απαιτείται: 

1. Η υποβολή αίτησης από τον ενδιαφερόμενο φορέα 
στη Διεύθυνση Ψυχικής Υγείας του Υπουργείου Υγείας 
και Πρόνοιας. 

2. Η κατάθεση αναλυτικού προγράμματος λειτουργίας 
της προτεινόμενης Μονάδας Ψυχικής Υγείας από το οποίο 
τεκμηριώνονται οι στόχοι και οι δραστηριότητες της Ψυχο- 
κοινωνικής Αποκατάστασης, της Κοινωνικής και Επαγγελ¬ 
ματικής Επανένταξης, καθώς και η άμεση επαφή με την κοι¬ 
νότητα. Το πρόγραμμα λειτου ργίας της Μονάδας οφείλει να 
εντάσσεται στις κατευθύνσεις που καθορίζουν οι Υπουργι¬ 
κές Αποφάσεις αναφορικά με τον τρόπο λειτουργίας, τις 
προσφερόμενες υπηρεσίες και τους στόχουςτων ανάλογων 
μονάδων, κατ’ εφαρμογή των διατάξεωντου Ν. 2716/99. 

3. Υπεύθυνη δήλωση επαναβεβαίωσης του ορισμού του 
Επιστημονικού Υπευθύνου που αναφέρεται στην αίτηση για 
χορήγηση άδειας ίδρυσης Μονάδας Ψυχικής Υγείας, κα¬ 
θώς και υπεύθυνη δήλωσή του περί αποδοχής του ορισμού 
του. Σε περιπτώσεις αλλαγής του Επιστημονικού Υπευθύ¬ 
νου, ο νέος Επιστημονικός Υπεύθυνος οφείλει να καλύπτει 
τα προσόντα που περιγράφονται στο άρθρο 3, εδάφιο 3 της 
παρούσας και υποβάλλεται βιογραφικό του σημείωμα. 

4. Η κατάθεση ονομαστικού καταλόγου του προσωπι¬ 
κού (ιατρών, ψυχολόγων, νοσηλευτών, κοινωνικών λει¬ 
τουργών, εργοθεραπευτών κ.λπ.) που θα απασχοληθεί 
στη Μονάδα και ο οποίος συνοδεύεται από τα αποδει¬ 
κτικά της εργασιακής εμπειρίας. Αυτή αποδεικνύεται, 
προκειμένου για προϋπηρεσία που έχει αποκτηθεί σε 
δημόσιο φορέα με βεβαίωση προϋπηρεσίας, ενώ για 
προϋπηρεσία που έχει αποκτηθεί σε ιδιωτικό φορέα 
απαιτείται παράλληλα και η υποβολή επικυρωμένου 
αντιγράφου βιβλιαρίου ασφάλισης ή και κάθε άλλο απο¬ 
δεικτικό έγγραφο της εργασιακής εμπειρίας. Ειδικά για 
το νοσηλευτικό προσωπικό η 6μηνη εργασιακή εμπειρία 
μπορεί να αντικατασταθεί από χρονικά ανάλογη εκπαί¬ 
δευση σε Μονάδες παροχής υπηρεσιών ψυχικής υγείας 
στην κοινότητα. 

5. Για το ιατρικό προσωπικό που θα απασχοληθεί στη 
Μονάδα απαιτείται πιστοποιητικό εγγραφής στον οικείο 
Ιατρικό Σύλλογο, άδεια άσκησης επαγγέλματος και άδεια 
χρησιμοποίησης τίτλου ιατρικής ειδικότητας. 

6. Γιατο λοιπό, πλην ιατρών, προσωπικό άδεια άσκησης 
επαγγέλματος όπου αυτή απαιτείται. 

7. Η υποβολή τίτλου κτήσεως ή μισθωτηρίου συμβο¬ 
λαίου συμβόλαιο της κτιριακής υποδομής της προτει- 
νόμενης Μονάδας Ψυχικής Υγείας. Προκειμένου για τις 
Κινητές Μονάδες Ψυχικής Υγείας (ΚΜΨΥ) απαιτείται 
επιπλέον και ο τίτλος κτήσεως ή το μισθωτήριο συμβό¬ 
λαιο αυτοκινήτου ή αυτοκινήτων. 

8. Η κατάθεση πλήρους καταλόγου του υπάρχοντος τε¬ 
χνικού εξοπλισμού προκειμένου για Μονάδες Προεπαγγελ- 
ματικής Εκπαίδευσης, Επαγγελματικής Κατάρτισης, Προ- 
στατευμένα Εργαστήρια και Εργαστήρια Επαγγελματικής 
Εκπαίδευσης και αποδεικτικά στοιχεία του τρόπου κτήσεως 
ή/και χρήσεως (αγορά ενοικίαση, παραχώρηση κ.λπ.). 

9. Η κατάθεση οικονομοτεχνικής μελέτης με έμφαση 
στις πηγές χρηματοδότησης. 

10. Η δήλωσή για τον υπολογιζόμενο χρόνο έναρξης 
λειτουργίας της προτεινόμενης Μονάδος. 

11. Προκειμένου για νομικό πρόσωπο που υποβάλει την 
αίτηση, αντίγραφο καταστατικού λειτουργίας και τελευ¬ 
ταία σύνθεση του Διοικητικού Συμβουλίου του. 

12. Πλήρες αντίγραφο ποινικού μητρώου και πιστοποιητι¬ 
κό εισαγγελικής αρχής περί μη δίωξης για τα φυσικά πρό¬ 
σωπα ή τους νόμιμους εκπροσώπους και τους διαχειριστές. 

13. Υπεύθυνη δήλωση των νομίμων εκπροσώπων, των 
διαχειριστών και των μελών του Διοικητικού Συμβουλίου 
των νομικών προσώπων, ότι δεν εμπίπτουν στο εδάφιο 2 
της παραγράφου 5 του άρθρου 11 του Ν. 2716/99 

14. Προκειμένου για νομικά πρόσωπα βεβαίωση μη 
πτώχευσης και μη λύσης του νομικού προσώπου. 

15. Πρωτόκολλο συνεργασίας των υπευθύνων των Υπη¬ 
ρεσιών Ψυχικής Υγείας και άλλων υπηρεσιών Υγείας και 
Πρόνοιας της περιοχής από την οποία προκύπτει σαφώς 
ο τρόπος της λειτουργικής διασύνδεσης της υπό λει¬ 
τουργία Μονάδας με τις υπάρχουσες υπηρεσίες. 

Άρθρο 9 

Έλεγχος των δικαιολογητικών, των κτιριακών 
και λοιπών εγκαταστάσεων και του εξοπλισμού 

1. Ο έλεγχος των δικαιολογητικών για τη χορήγηση 
άδειας λειτουργίας διενεργείται από την Δ/νση Ψυχικής 
Υγείαςτου Υπουργείου Υγείας και Πρόνοιας εντόςτριμή- 
νου από της υποβολής της αίτησης για την έκδοση άδει¬ 
ας λειτουργίας. 

2. Ειδικά για τον έλεγχο των κτιριακών εγκαταστάσεων 
όλων των Μονάδων αλλά και του τεχνικού εξοπλισμού 
προκειμένου για τις Μονάδες Προεπαγγελματικής Εκπαί¬ 
δευσης, Επαγγελματικής Κατάρτισης, Προστατευμένα 
Εργαστήρια και Εργαστήρια Επαγγελματικής Εκπαίδευ¬ 
σης συστήνεται με απόφαση του Υπουργού Υγείας και 
Πρόνοιας τριμελής επιτροπή που αποτελείται από: 

α. Δύο (2) υπαλλήλους του Υπουργείου Υγείας και Πρό¬ 
νοιας, έκτων οποίων ο ένας Μηχανικός ή άλλος Τεχνικός 
της Τεχνικής Υπηρεσιώντου Υπουργείου Υγείας και Πρό¬ 
νοιας 

β. Τον Πρόεδρο ή μέλος της Τομεακής Επιτροπής Ψυ¬ 
χικής Υγείας (Τ.Ε.Ψ.Υ) του Τομέα ή άλλον επαγγελματία 
ψυχικής υγείας υποδεικνυόμενο από την Τομεακή Επι¬ 
τροπή Ψυχικής Υγείας (Τ.Ε.Ψ.Υ) του Τομέα, στον οποίο 
θα λειτουργήσει η συγκεκριμένη Μονάδα . 

Η επιτροπή οφείλει εντός του ως άνω αναφερόμενου 
χρονικού διαστήματος να ελέγξει τις κτιριακές εγκατα¬ 
στάσεις και τον τεχνικό εξοπλισμό της μονάδας και να 
υποβάλλει αιτιολογημένη γνωμοδότηση στην Διεύθυνση 
Ψυχικής Υγείας του Υπουργείου Υγείας και Πρόνοιας. 

3. Στις περιπτώσεις που διαπιστωθούν ελλείψεις ή απο¬ 
κλίσεις από τις προδιαγραφές που αναφέρονται στις αντί¬ 
στοιχες υπουργικές αποφάσεις, για την κτιριακή υποδο¬ 
μή και τον τεχνικό εξοπλισμό των αντιστοίχων Μονάδων ή 
υποβληθεί αρνητική γνωμοδότηση, ο φορέας που έχει 
υποβάλλει την αίτηση οφείλει εντός τριμήνου να προβεί 
στις απαραίτητες διορθώσεις - συμπληρώσεις και να ενη¬ 
μερώσει εγγράφως την αρμόδια υπηρεσία του Υπουργεί¬ 
ου Υγείας και Πρόνοιας. 

4. Διενεργείται εντός μηνός από την υποβολή της έγ¬ 
γραφης ενημέρωσης της παρ. 3 του αυτού άρθρου της 


παρούσας, επανέλεγχος της ανωτέρω Επιτροπής ως 
προς τη συμμόρφωση του φορέα στις παρατηρήσεις της 
πρώτης γνωμοδότησης. 

Άρθρο 10 

Χορήγηση της άδειας λειτουργίας 

Μετά την ολοκλήρωση του ελέγχου των δικαιολογητι- 
κών και των κτιριακών εγκαταστάσεων ως ανωτέρω, η 
Δ/νση Ψυχικής Υγείας εκδίδει την άδεια λειτουργίας της 
Μονάδας Ψυχικής Υγείας στην οποία αναγράφονται ρη- 
τώς: 

1. ο ακριβής ορισμός της Μονάδας Ψυχικής Υγείας, 

2. οι συγκεκριμένοι στόχοιτης Μονάδας όπως αυτοί κα¬ 
θορίζονται από: 

α. το θεσμικό πλαίσιο του Ν. 2716/99, 

β. τις Υπουργικές Αποφάσεις κανονιστικού περιεχομέ¬ 
νου του Ν. 2716/99, 

γ. την υποβληθείσα πρόταση, 

3. ο Επιστημονικός Υπεύθυνος της Μονάδας Ψυχικής 
Υγείας και η κατανομή του προσωπικού 

4. ο αριθμός των ασθενών που εξυπηρετεί η Μονάδα 
Ψυχικής Υγείας και προκειμένου για τις Κινητές Μονάδες 
Ψυχικής Υγείας (ΚΜΨΥ), η περιοχή ευθύνης. 

Άρθρο 11 

Υποχρεώσεις του φορέα μετά τη χορήγηση 
της άδειας λειτουργίας 

1. Απαγορεύεται η διακοπή λειτουργίας της Μονάδας 
Ψυχικής Υγείας χωρίς προηγούμενη απόφαση του 
Υπουργείου Υγείας και Πρόνοιας. 

2.0 φορέας οφείλει να πληρεί καθ’ όλη την περίοδο λει- 
τουργίαςτης Μονάδας Ψυχικής Υγείας τις προϋποθέσεις 
για την χορήγηση άδειας λειτουργίας (άρθρο 7 της πα¬ 
ρούσας). Για οποιαδήποτε αλλαγή οφείλει να ενημερώνει 
την Διεύθυνση Ψυχικής Υγείας του Υπουργείου Υγείας 
και Πρόνοιας εκ των προτέρων ή άμεσα σε περίπτωση 
έκτακτης ανάγκης. Οι τυχόν αλλαγές επικυρώνονται από 
την Διεύθυνση Ψυχικής Υγείας εντός μηνός. 

3. Γ ια οποιαδήποτε αλλαγή των αναγραφομένων ρητώς 
όρων στην άδεια λειτουργίας όρων (άρθρο 10 της πα¬ 
ρούσας) απαιτείται υποβολή αίτησης στη Διεύθυνση Ψυ¬ 
χικής Υγείας του Υπουργείου Υγείας και Πρόνοιας για 
τροποποίηση της άδειας λειτουργίας της Μονάδας. 

4.0 φορέας τηρεί τον κατά δήλωσή του χρόνο έναρξης 
της λειτουργίας της Μονάδας Ψυχικής Υγείας. 

5. Τηρεί όλους τους όρους λειτουργίας της Μονάδας 
Ψυχικής Υγείας που αναφέρονται στις Υπουργικές Απο¬ 
φάσεις κανονιστικού περιεχομένου κατ’ εφαρμογή του Ν. 
2716/99. 

6. Διαμορφώνει εσωτερικό κανονισμό λειτουργίας της 
Μονάδας. 

7. Εκπληρώνει όλες τις υποχρεώσειςπροςτηνΤομεακή 
Επιτροπή Ψυχικής Υγείας και τα άλλα όργανα, οι οποίες 
προκύπτουν από την ένταξη της Μονάδας στον Τομέα 
Ψυχικής Υγείας και την αξιολόγησή της από την αντίστοι¬ 
χη Τομεακή Επιτροπή Ψυχικής Υγείας. 

8. Τηρεί αρχεία ασθενών, κατ’ εφαρμογή των διατάξεων 
του Νόμου περί Προστασίας Προσωπικών Δεδομένων. 

9. Καταγράφει τις θεραπευτικές δραστηριότητες της 
Μονάδας Ψυχικής Υγείας έτσι ώστε να προκύπτει τόσο η 
εφαρμογή του προγράμματος λειτουργίας, όσο καιοικοι- 

νοτικές και λοιπές δραστηριότητες. Καταγράφει επίσης 
τη συμμετοχή όλου του προσωπικού σ’ αυτές τις δραστη¬ 
ριότητες. 

10. Ο φορέας οργανώνει κατάλληλη διοικητική υποδο¬ 
μή και τηρεί οικονομικά στοιχεία σύμφωνα με τις ισχύου- 
σες διατάξεις. 

Άρθρο 12 

Μεταβίβαση άδειας ίδρυσης και λειτουργίας 

1. Επιτρέπεται η μεταβίβαση της άδειας ίδρυσης και λει¬ 
τουργίας Μονάδας Ψυχικής Υγείας του άρθρου 11 του Ν. 
2716/99 σε φυσικό ή νομικό πρόσωπο ιδιωτικού δικαίου 
κερδοσκοπικού ή μη χαρακτήρα το οποίο οφείλει να κα¬ 
λύπτει τις προϋποθέσεις για την χορήγηση άδειας ίδρυ¬ 
σης και λειτουργίας που αναφέρονται στα άρθρα 3 και 7 
της παρούσας. 

2. Για τη μεταβίβαση της άδειας ίδρυσης και της λει¬ 
τουργίας Μονάδας Ψυχικής Υγείας απαιτείται η υποβολή 
αίτησης από τον φορέα που την μεταβιβάζει. Η αίτηση συ¬ 
νοδεύεται από τα δικαιολογητικά του άρθρου 8 της πα¬ 
ρούσας που θα υποβληθούν από τον νέο φορέα στον 
οποίο μεταβιβάζεται η άδεια. 

Άρθρο 13 

Διακοπή λειτουργίας της Μονάδας 
Ανάκληση της άδειας λειτουργίας - Κυρώσεις. 

1. Για την έκδοση της άδειας διακοπής λειτουργίας 
απαιτείται αιτιολογημένη αίτηση του φορέα. Η άδεια δια¬ 
κοπής της λειτουργίας της Μονάδας δεν χορηγείται και η 
Μονάδα δεν διακόπτει τη λειτουργίας της, εάν δεν εξα¬ 
σφαλιστεί η συνέχιση της φροντίδας και περίθαλψης των 
ασθενών σε ανάλογη Μονάδα με ευθύνη του Υπουργείου 
Υγείας και Πρόνοιας σε συνεργασία με την αντίστοιχη 
Τ.Ε.Ψ.Υ. και το φορέα που έχει την άδεια λειτουργίας. 

2. Το Υπουργείο Υγείας και Πρόνοιας δύναται να επιβάλ¬ 
λει την προσωρινή διακοπή της λειτουργίας Μονάδας Ψυ¬ 
χικής Υγείας ή και τη μόνιμη διακοπή και αφαίρεση της 
άδειας λειτουργίας Μονάδας για παράβαση των όρων που 
αναγράφονται ρητώς στην άδεια λειτουργίας (άρθρο 10), 
των υποχρεώσεων λειτουργίας της Μονάδας (άρθρο 11) 
καθώς και μετά από αρνητική αξιολόγηση της μονάδας 
από την Τομεακή Επιτροπή Ψυχικής Υγείας στην οποία 
ανήκει. 

3. Πριν την επιβολή της διακοπής της λειτουργίας της 
Μονάδας προηγείται έγγραφη επισήμανση προς το φο¬ 
ρέα για τις παραβάσεις που έχουν διαπιστωθεί και τις 
οποίες καλείται να διορθώσει. Ο φορέας οφείλει εντός δι- 
μήνου να συμμορφωθεί προς τις υποδείξεις της Διεύθυν¬ 
σης Ψυχικής Υγείας του Υπουργείου Υγείας και Πρόνοι¬ 
ας. Στην περίπτωση που έχουν ξεκινήσει από το φορέα 
διορθωτικές παρεμβάσεις σύμφωνα με τις ανωτέρω υπο¬ 
δείξεις και δεν έχουν ολοκληρωθεί εντός του προαναφε- 
ρόμενου χρόνου, η Διεύθυνση Ψυχικής Υγείας δύναται να 
δώσει δίμηνη παράταση για την ολοκλήρωση αυτών. Σε 
αντίθετη περίπτωση η Διεύθυνση Ψυχικής Υγείας του 
Υπουργείου Υγείας και Πρόνοιας αφαιρείτην άδεια ίδρυ¬ 
σης καιλειτουργίαςτης Μονάδας Ψυχικής Υγείας και δια¬ 
κόπτει οριστικά τη λειτουργία της. 

4. Στις περιπτώσεις διακοπής και αφαίρεσης της άδειας 
ίδρυσης και λειτουργίας Μονάδας Ψυχικής Υγείας το 
Υπουργείο Υγείας και Πρόνοιας σε συνεργασία με την Το¬ 
μεακή Επιτροπή Ψυχικής Υγείας αναλαμβάνει είτε την ευ¬ 


θύνη της συνέχισης λειτουργίας της Μονάδας, είτε την ευ¬ 
θύνη μεταφοράς των ασθενών που περιθάλπονται σε ανά¬ 
λογη Μονάδα. Οι αποφάσεις αναγκαστικής διακοπής της 
λειτουργίας Μονάδας Ψυχικής Υγείας εκτελούνται απάτην 
αστυνομική αρχή και με επιμέλεια της εισαγγελικής αρχής 
προς την οποία κοινοποιείται αντίγραφο της απόφασης 
αφαίρεσης της άδειας ίδρυσης και λειτουργίας. Στις περι¬ 
πτώσεις που επιβάλλεται από το Υπουργείο Υγείας και 
Πρόνοιας ως κύρωση, αφαίρεση της άδειας ίδρυσης και 
λειτουργίας Μονάδας Ψυχικής Υγείας, απαγορεύεται η 
χορήγηση νέας άδειας για ίδρυση και λειτουργία Μονάδας 
Ψυχικής Υγείας στον φορέα και επιβάλλεται πρόστιμο σύμ¬ 
φωνα μετά οριζόμενα στα άρθρα 20 και 21 του Π Λ. 247/91. 

Άρθρο 14 

λειτουργία χωρίς άδεια 

1. Στις περιπτώσεις που Μονάδα Ψυχικής Υγείας για την 
οποία έχει εκδοθεί άδεια ίδρυσης, τεθεί σε λειτουργία χω¬ 
ρίς άδεια λειτουργίας της, ανακαλείται η άδεια ίδρυσης 
και επιβάλλεται πρόστιμο κατά το άρθρο 20 εδάφιο 2 του 
Π.Δ. 247/1991. 

2. Η απόφαση παύσης της λειτουργίας εκτελείται από 
την Αστυνομική Αρχή και με επιμέλεια της Εισαγγελικής 
Αρχής, προς την οποία κοινοποιείται αντίγραφο της από¬ 
φασης ανάκλησης της αδείας ίδρυσης και παύσης λει¬ 
τουργίας. 

Άρθρο 15. 

Παρακολούθηση και Αξιολόγηση των 
Μονάδων Ψυχικής Υγείας. 

1. Στο πλαίσιο της αρμοδιότητάς της σύμφωνα με το 
άρθρο 3, παρ. 9, περ. γ του Ν. 2716/99, η Τομεακή Επι¬ 
τροπή Ψυχικής Υγείας του Τομέα στον οποίο λειτουργεί 
Μονάδα Ψυχικής Υγείας κατά το άρθρο 11 του ίδιου νό¬ 
μου, παρακολουθεί την τήρηση των όρων και υποχρεώ¬ 
σεων που προκύπτουν από την άδεια λειτουργίας της μο¬ 
νάδας (παρ. 10 και 11 της παρούσας) και αξιολογεί την 
Μονάδα λαμβάνοντας υπόψη: 

α. το βαθμό επίτευξης των στόχων ίδρυσης και λειτουρ- 
γρίας της όπως αυτοί περιγράφονται στην αίτηση για χο¬ 
ρήγηση άδειας λειτουργίας. 

β.το βαθμό της ικανοποίησηςτων χρηστών από τις υπη¬ 
ρεσίες που παρέχει. 

γ. τη λειτουργική διασύνδεση της Μονάδας με τις υπάρ- 
χουσες Μονάδες Ψυχικής Υγείας, τόσο σε τοπικό επίπε¬ 
δο (Το.Ψ.Υ.), όσο και σε ευρύτερο επίπεδο, εφόσον οι 
συνθήκες το επιτρέπουν. 

δ. το βαθμό της διασύνδεσης της Μονάδας με κοινοτι¬ 
κές υπηρεσίες, κοινοτικούς θεσμούς και λοιπές κοινοτι¬ 
κές δραστηριότητες. 

ε. την τήρηση των γενικών αρχών για ποιότητα ζωής των 
ψυχικά ασθενών του Παγκόσμιου Οργανισμού Υγείας 
όπως αυτές αποτυπώνονται στη Συναινετική Διακήρυξη 
(ννΗΟ/ΜΝΗ/ΜΝΟ/96.2), η οποία αποτελεί αναπόσπαστο 
κομμάτι της υπ’αριθμ Α3α/οικ.876/23-5-2000 υπουργικής 
απόφασης(ΦΕΚ 661 /ΤΒ/23-5-2000). 

στ. τη γενικότερη τήρηση των αρχών της κοινοτικής ψυ¬ 
χιατρικής όπως αυτές αναφέρονται στο άρθρο 1 του Ν. 
2716/99. 

2. Γ ια την αξιολόγηση σε δευτεροβάθμιο επίπεδο των 
ανωτέρω Μονάδων Ψυχικής Υγείας καθώς και για την συ¬ 
νολική αξιολόγηση του έργου των Μονάδων αυτών σε όλη 

τη χώρα, με απόφαση του Υπουργού Υγείας και Πρόνοιας 
συγκροτείται πενταμελής επιτροπή εξωτερικών εμπειρο¬ 
γνωμόνων, εξειδικευμενών στην αξιολόγηση υπηρεσιών 
ψυχικής υγείας με διετή θητεία, αποτελούμενη από: 

α. Έναν εμπειρογνώμονα σε θέματα αξιολόγησης Μο¬ 
νάδων Ψυχικής Υγείας που ορίζει ο Υπουργός Υγείας & 
Πρόνοιας. 

β. έναν εκπρόσωπο του Ελληνικού Κλάδου της Παγκό¬ 
σμιας Οργάνωσης Ψυχοκοινωνικής Αποκατάστασης. 

γ. έναν εκπρόσωπο της Εθνικής Σχολής Δημόσιας Υγεί¬ 
ας. 

δ. έναν υπεύθυνο εξωνοσοκομειακής Μονάδας Ψυχι¬ 
κής Υγείας που υποδεικνύεται από τον Υπουργό Υγείας 
και Πρόνοιας 

ε. ένα μέλος ΔΕΠ, που υποδεικνύεται από τον Υπουργό 
Υγείας και Πρόνοιας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Σεπτεμβρίου 2000 

Η ΥΦΥΠΟΥΡΓΟΣ 

X. ΣΠΥΡΑΚΗ 

□ 

Αριθ.3140 (2) 

Απαγόρευση κυνηγίου περιορισμένης χρονικής διάρκει¬ 
ας στην περιοχή του Δ.Δ. Κουρεμαδίου και Λίστας του 
Δήμου Φιλιατών Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 58 παρ. 5του Ν.Δ 86/69 «πε¬ 
ρί δασικού κώδικα» που προστέθηκε με το άρθρο 7 παρ. 3 
του Ν. 177/ 75 «περί αντικατάστασης και συμπλήρωσης 
διατάξεων του Ν.Δ. 86/69». 

2. Τις διατάξεις του Π.Δ. 94/93 (ΦΕΚ 40/Α722-3-93) «πε¬ 
ρί καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γεωργίας». 

3. Τιςδιατάξειςτου Ν. 2503/95 (ΦΕΚ107Α730-5-97) «Δι¬ 
οίκηση, οργάνωση, στελέχωση της περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 

4. Τις διατάξειςτου Ν. 2637/98(ΦΕΚ200/27-8-98) 

δ.Τηνμεαριθ. 414985/29-11-85 (ΦΕΚ757/18-12-85) κοι¬ 
νή απόφαση των Υφυπουργού Εθνικής Οικονομίας και 


Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

6. Την με αριθ. 25487/30-9-97 απόφαση του Γ.Γ.Π.Ηπεί¬ 
ρου «περί εξουσιοδότησης των προϊσταμένων Δ/νσεων 
Δασών των Νομών». 

7. Την με αριθ. 99730/3482/1-8-2000 απόφαση του Υπ. 
Γεωργίας «ρυθμίσεις Θήρας για την κυνηγετική περίοδο 
2000 - 2001 ». 

8. Την με αριθ. 99778/3949/7-9-2000 Δ/γή του Υπ. Γε¬ 
ωργίας 

9. Το γεγονός , ότι στην περιοχή του Δ.Δ. Κουρεμαδίου 
έχει συμβεί δασική πυρκαγιά, η οποία κατέστρεψε την δα¬ 
σική βλάστηση και γενικά προξένησε ζημιά στο οικοσύ¬ 
στημα της περιοχής, του οποίου η αποκατάσταση κρίνε- 
ται αναγκαία, αποφασίζουμε: 

1. Απαγορεύουμε το κυνήγι όλων των θηραμάτων από 
25-9-2000 έως 24-9-2005 στην περιοχή των Δ Δ. Κουρε¬ 
μαδίου και Λίστας του Δήμου Φιλιατών σε έκταση 5.300 
στρεμμάτων όπως αυτή απεικονίζεται στο συνημμένο 
χάρτη και ορίζεται ως ακολούθως: 

Αρχίζει από τη συμβολή του επαρχιακού δρόμου Λε- 
πτοκαρυάς - Λίστας και του δρόμου που οδηγεί στην κά¬ 
τω Λάβδανη Ιωαννίνων ακολουθεί τον επαρχιακό δρόμο 
μέχρι τον οικισμό Δ.Δ. Λίστας και από εκεί τον ίδιο δρόμο 
μέχρι τον οικισμό Δ.Δ. Κουρεμάδι. 

Κατόπιν ακολουθεί το μονοπάτι που οδηγεί προς τον 
«Λάκκο Κουρεμάδι» και ανέρχεται ακολουθώντας το ίδιο 
μονοπάτι στη ράχη «Κουρούνα» όπου συναντά και το όριο 
των Νομών Θεσπρωτίας και Ιωαννίνων. Εκείθεν ακολου¬ 
θεί την οριογαμμή των δύο Νομών μέχρι να συναντήσει το 
σημείο συμβολής των δύο δρόμων όπου άρχισε και η εκ¬ 
κίνηση. 

2. Από τις διατάξεις της απόφασης αυτής δεν προκα- 
λείται δαπάνη εις βάρος του Κρατικού Προϋπολογισμού. 

3. Οι παραβάτες της παρούσας τιμωρούνται με τις ποι¬ 
νές, που προβλέπονται από τα άρθρα 287 παρ. 9 και 18 
του Ν. Δ. 86/69 «περί δασικού κώδικα» και του άρθρου 9 
παρ. 3της με αριθ. 414985/85 (ΦΕΚ 757/Β/85) κοινής από¬ 
φασης Υπ. Εθνικής Οικονομίας και Γ εωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ205/Α/1975). 

Ηγουμενίτσα, 25 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΧΡΙΣΤΟΣ ΡΑΠΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θ 1.0Γ 
Θ-ΓΠ3Μ: ννθβΓΠ35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































